CELEX: 31986D0382
Language: el
Date: 1986-07-23 00:00:00
Title: 86/382/ΕΟΚ: Απόφαση της Επιτροπής της 23ης Ιουλίου 1986 όσον αφορά το ειδικό πρόγραμα σχετικά με τη μεταποίηση και την εμπορία αλιευτικών προϊόντων στη Δανία για την περίοδο 1986—1990, που διαβίβασε η Δανία σύμφωνα με τις διατάξεις του κανονισμού (ΕΟΚ) αριθ. 355/77 του Συμβουλίου (Το κείμενο στην δανική γλώσσα είναι το μόνο αυθεντικό)

Avis juridique important

|

31986D0382

86/382/ΕΟΚ: Απόφαση της Επιτροπής της 23ης Ιουλίου 1986 όσον αφορά το ειδικό πρόγραμα σχετικά με τη μεταποίηση και την εμπορία αλιευτικών προϊόντων στη Δανία για την περίοδο 1986—1990, που διαβίβασε η Δανία σύμφωνα με τις διατάξεις του κανονισμού (ΕΟΚ) αριθ. 355/77 του Συμβουλίου (Το κείμενο στην δανική γλώσσα είναι το μόνο αυθεντικό)  

Επίσημη Εφημερίδα αριθ. L 226 της 13/08/1986 σ. 0017

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 23ης Ιουλίου 1986  όσον αφορά το ειδικό πρόγραμα σχετικά με τη μεταποίηση και την εμπορία αλιευτικών προϊοντων στη Δανία για την περίοδο 1986-1990, που διαβίβασε η Δανία σύμφωνα με τις διατάξεις του κανονισμού (ΕΟΚ) αριθ. 355/77 του Συμβουλίου  (Το κείμενο στη δανική γλώσσα είναι το μόνο αυθεντικό)  (86/382/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών και αλιευτικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 5,  Εκτιμώντας:  ότι η Δανία ανακοίνωσε στην Επιτροπή την 1η Ιουλίου 1985, το ειδικό πρόγραμμα σχετικά με τη μεταποίηση και την εμπορία των αλιευτικών προϊόντων στη Δανία και ότι ανακοίνωσε τελευταία, στις 7 Απριλίου 1986, συμπληρωματικά στοιχεία για το πρόγραμμα αυτό·  ότι το παρόν πρόγραμμα είναι σύμφωνο με τις διατάξεις του άρθρου 2 του κανονισμού (ΕΟΚ) αριθ. 355/77·  ότι το πρόγραμμα αυτό συμβάλλει στην επίτευξη των στόχων της κοινής αλιευτικής πολιτικής και ότι περιέχει τα στοιχεία τα οποία αναφέρονται στο άρθρο 3 του εν λόγω κανονισμού·  ότι πρέπει να υπάρχει συνοχή μεταξύ του παρόντος προγράμματος και των πολυετών προγραμμάτων προσανατολισμού που αφορούν την αναδιάρθρωση, τον εκσυγχρονισμό και την ανάπτυξη του τομέα της αλιείας και την ανάπτυξη του τομέα της υδατοκαλλιέργειας στη Δανία, τα οποία ενέκρινε η Επιτροπή με τις αποφάσεις 85/279/ΕΟΚ (3) και 85/280/ΕΟΚ (4)·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη που διατύπωσαν από κοινού η Μόνιμη Επιτροπή Γεωργικών Διαρθρώσεων και η Μόνιμη Επιτροπή Διαρθρώσεων της Αλιείας,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το ειδικό πρόγραμμα σχετικά με τη μεταποίηση και την εμπορία των αλιευτικών προϊόντων στη Δανία, που ανακοίνωσε η Δανία την 1η Ιουλίου 1985 και συμπληρώθηκε τελευταία στις 7 Απριλίου 1986, τα βασικά στοιχεία του οποίου εκτίθενται στο παράρτημα Ι, εγκρίνεται, με την επιφύλαξη των διατάξεων του παραρτήματος ΙΙ.  Άρθρο 2  Η παρούσα απόφαση απευθύνεται στο Βασίλειο της Δανίας.  Βρυξέλλες, 23 Ιουλίου 1986.  Για την Επιτροπή  Antonio CARDOSO E CUNHA  Μέλος της Επιτροπής  (1) ΕΕ αριθ. L 51 της 23. 2. 1977, σ. 1.  (2) ΕΕ αριθ. L 362 της 31. 12. 1985, σ. 8.  (3) ΕΕ αριθ. L 157 της 15. 6. 1985, σ. 6.  (4) ΕΕ αριθ. L 157 της 15. 6. 1985, σ. 9.  ΠΑΡΑΡΤΗΜΑ Ι  ΒΑΣΙΚΑ ΣΤΟΙΧΕΙΑ ΤΟΥ ΠΡΟΓΡΑΜΜΑΤΟΣ ΟΣΟΝ ΑΦΟΡΑ ΤΗΝ ΚΟΙΝΗ ΔΡΑΣΗ ΓΙΑ ΤΗ ΒΕΛΤΙΩΣΗ ΤΩΝ ΟΡΩΝ ΜΕΤΑΠΟΙΗΣΗΣ ΚΑΙ ΕΜΠΟΡΙΑΣ ΤΩΝ ΑΛΙΕΥΤΙΚΩΝ ΠΡΟΪΟΝΤΩΝ, ΠΟΥ ΕΧΕΙ ΚΑΤΑΡΤΙΣΤΕΙ ΑΠΟ ΤΗΝ ΚΥΒΕΡΝΗΣΗ ΤΗΣ ΔΑΝΙΑΣ ΣΤΑ ΠΛΑΙΣΙΑ ΤΟΥ ΚΑΝΟΝΙΣΜΟΥ ΕΟΚ αριθ. 355/77  1. Αντικείμενο  Ανάπτυξη και ορθολογική οργάνωση της μεταποίησης και εμπορίας των κυριότερων προϊόντων αλιείας (αλλά εξαιρουμένων των τροφών που περιέχουν ψάρια και του ελαίου που εξάγεται από αυτά).  2. Καθορισμός της καλυπτόμενης γεωγραφικής περιοχής  Ολόκληρη η δανία, με εξαίρεση τη Γροιλανδία και τα νησιά Φαρόες.  3. Διάρκεια του προγράμματος  Το πρόγραμμα καλύπτει την περίοδο από 1η Ιανουαρίου 1986 έως 31 Δεκεμβρίου 1990.  4. Στόχοι του προγράμματος  Το πρόγραμμα αποσκοπεί στην ολοκλήρωση προηγουμένων προγραμμάτων και δίνει ιδιαίτερη έμφαση στην ανάγκη επενδύσεων όσον αφορά:  - τη συνεχή ορθολογιστική αντιμετώπιση και εκσυγχρονισμό της βιομηχανίας,  - την καθιέρωση νέων παραγωγικών μεθόδων,  - την ποιοτική βελτίωση του τελικού προϊόντος και των πρώτων υλών,  - μια πιο σύνθετη παραγωγή (φαγητά έτοιμα για κατανάλωση), παρά την ανάγκη δημιουργίας νέας παραγωγικής ικανότητας η οποία εξαρτάται σε μεγάλο βαθμό από την παροχή πρώτων υλών.  5. Προτεραιότητες  Στο πρόγραμμα δεν αναφέρεται καμιά προτεραιότητα όσον αφορά τις διάφορες μορφές προτεινομένων επενδύσεων.  6. Οι υπολογιζόμενες ανάγκες επενδύσεων  Το συνολικό ποσό επενδύσεων για τη διάρκεια του προγράμματος είναι 1 000 έως 1 250 εκατομμύρια δανικές κορόνες (125 με 155 εκατομμύρια ECU) για να επιτευχθούν οι επιδιωκόμενοι στόχοι. Η εθνική βοήθεια υπολογίζεται σε 65 με 70 εκατομμύρια δανικές κορόνες (8 με 9 εκατομμύρια ECU), που θα κατανεμηθούν σε ίσες περίπου ετήσιες δόσεις. Στο πρόγραμμα δεν αναφέρεται μια κατανομή ανάμεσα στις διάφορες μορφές επενδύσεων.  ΠΑΡΑΡΤΗΜΑ ΙΙ  ΤΕΛΙΚΑ ΣΥΜΠΕΡΑΣΜΑΤΑ  1. Η Επιτροπή διαπιστώνει ότι το πρόγραμμα το οποίο υπέβαλε η κυβέρνηση της Δανίας, και το οποίο συνιστά το πλαίσιο για μελλοντικές εθνικές και κοινοτικές χρηματοδοτικές συμμετοχές, αποτελεί την κατάλληλη βάση για τη διευκόλυνση της εξέλιξης της μεταποίησης και της εμπορίας των αλιευτικών προϊόντων.  Για το λόγο αυτό, η Επιτροπή τονίζει ότι η ενδεχόμενη εξέλιξη της μεταποίησης και εμπορίας των προϊόντων της αλιείας πρέπει να ενταχθεί στα πλαίσια της προβλεπόμενης εξέλιξης των πόρων καθώς και των συνεπειών και των στόχων των πολυετών προγραμμάτων προσανατολισμού για τους τομείς του αλιευτικού στόλου και της υδατοκαλλιέργειας.  2. Δεδομένου ότι τα κοινοτικά διαρθρωτικά μέτρα στον τομέα της αναδιάρθρωσης του αλιευτικού στόλου και της εξέλιξης της υδατοκαλλιέργειας παύουν να ισχύουν στο τέλος του 1986, η Επιτροπή επιφυλάσσεται να εξετάσει εκ νέου το παρόν πρόγραμμα την κατάλληλη στιγμή, έτσι ώστε τα διαρθρωτικά μέτρα όσον αφορά τον αλιευτικό στόλο και την υδατοκαλλιέργεια, που προβλέπονται για το 1987 και μετά, να μπορέσουν να ληφθούν λαμβάνοντας υπόψη όπως πρέπει την κατάσταση του τομέα της μεταποίησης και της εμπορίας των προϊόντων της αλιείας.  3. Επιπλέον, οι επενδύσεις, που αφορούν τα προϊόντα που προορίζονται για την ανθρώπινη κατανάλωση και που δεν περιλαμβάνονται στο παράρτημα ΙΙ της συνθήκης, θα εξετασθούν λαμβάνοντας ιδιαίτερα υπόψη τις διατάξεις του άρθρου 7 του κανονισμού (ΕΟΚ) αριθ. 355/77. Αυτά τα προϊόντα οφείλουν να περιλαμβάνουν ένα σημαντικό μέρος ψαριών.  4. Λαμβάνοντας υπόψη την υπάρχουσα κατάσταση σε κοινοτικό επίπεδο στην αγορά παραδοσιακών κονσερβών σαρδελών, η Επιτροπή διευκρινίζει ότι κατά την εκτέλεση του παρόντος προγράμματος δεν θα χορηγηθεί καμιά βοήθεια σε επενδύσεις στόχος των οποίων είναι η αύξηση της παραγωγικής ικανότητας αυτού του είδους προϊόντων.  5. Η Επιτροπή υπενθυμίζει ότι οι προβλέψεις για επενδύσεις που περιέχονται στο παρόν πρόγραμμα δεν προδικάζουν ενδεχόμενες οικονομικές συνδρομές από μέρους της Κοινότητας.